Diari Oficial de la Generalitat Valenciana


Sumari del DOGV 6241, del 08-04-2010 (2010/3221)

RESOLUCIÓ de 5 de febrer de 2010, de la consellera de Justícia i Administracions Públiques, per la qual es ratifica l'acord d'extinció i el balanç de liquidació de la Fundació Vicente Belenguer Estevan, Exmissioner a Xina.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6241

Data del DOGV
:   08-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3221


Data del document
:   05-02-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * registre de documents
    * fundació

RESOLUCIÓ de 5 de febrer de 2010, de la consellera de Justícia i Administracions Públiques, per la qual es ratifica l'acord d'extinció i el balanç de liquidació de la Fundació Vicente Belenguer Estevan, Exmissioner a Xina. [2010/3221]  
Vist l'expedient sobre ratificació pel Protectorat de l'Acord d'extinció adoptat pel Patronat de la Fundació Vicente Belenguer Estevan, Exmissioner a Xina, així com el balanç de liquidació, resulten els següents,  
Fets  
Primer. En data 12 de gener de 2009, segons registre d'entrada de la Conselleria de Justícia i Administracions Públiques, Francisco Ramón Estevan, secretari del Patronat de la Fundació Vicente Belenguer Estevan, Exmissioner a Xina, d'ara en avant la Fundació, en nom i representació d'aquesta, va presentar escrit en què sol·licitava del Protectorat de Fundacions la ratificació de l'Acord del Patronat de la Fundació, de data 31 de juliol de 2008, d'extinció a causa de la impossibilitat de realització del fi fundacional.  
Segon. Per Resolució del secretari general de la Conselleria de Cultura, Educació i Ciència, en data 26 d'abril de 1993, es reconeix, classifica i inscriu la Fundació Vicente Belenguer Estevan, Exmissioner a Xina, com a fundació de finançament.   
L'objecte i finalitat de la Fundació, segons els seus Estatuts, és la concessió de premis anuals als millors treballs que participen en el concurs cultural que anualment convocarà el patronat. En aquest sentit, la falta de participació activa en els esmentats concursos impedeixen el compliment del fi fundacional, alhora que des de l'any 2001, no s'ha presentat cap treball al concurs, i queden desertes les convocatòries.  
L'últim Patronat que consta inscrit al Registre de Fundacions de la Comunitat Valenciana ho va ser per Resolució de data 10 de gener de 2005, dictada pel secretari autonòmic de Justícia i Interior de la Conselleria de Justícia i Administracions Públiques, i la seua composició és la següent:   
President: 1. Alcalde de Villar del Arzobispo, José Luís Valero Pérez. Vicepresident i secretari: 2. Francisco Ramón Estevan Estevan. Vocal familiar: 3. Francisco Tortajada Belenguer. Vocals: 4. Director de la Caixa Rural de Villar del Arzobispo, Salvador López Balaguer; 5. Director del Col·legi de EGB Arzobispo Fabian y Fuero de Villar del Arzobispo, Fernando Montero Castellano; 6. Vicedirector de l'Institut de Batxillerat Virgen de la Paz de Villar del Arzobispo, Antonio Romero Rozalén. 7. Rector de Villar del Arzobispo, Vicente Belenguer Benlloch.  
La dotació de la Fundació ascendia a la quantitat d'un milió de pessetes en efectiu metàl·lic, aportada pel fundador. Segons el balanç de situació presentat per la Fundació, el patrimoni net d'aquesta, a data 31 de juliol de 2009, ascendeix a 6.830,61 €.   
Tercer. El motiu d'extinció al·legat per la Fundació a l'efecte de la seua extinció, és la impossibilitat de realització del fi fundacional. En aquest sentit, l'article 35 dels Estatuts estableix la procedència de l'extinció de la Fundació en el cas que el concurs no arribarà a celebrar-se durant tres anys consecutius, i serà assimilada pel Patronat la falta de participació activa, per part dels destinataris del concurs des de l'any 2001, havent quedat desertes les convocatòries, a la causa estatutàriament establida.   
Quant a la destinació del resultat de la liquidació, els Estatuts en l'article 36 disposen «En el cas d'extinció de la Fundació tot el capital junt amb els interessos acumulats s'entregarien a Cáritas Parroquial i a la llar del Jubilat del Villar a parts iguals, si bé el Patronat podrà destinar part del capital o tot per a una obra de caràcter benèfic i social». Vista la regulació estatutària, i en particular l'últim incís, el Patronat ha acordat destinar el total de béns de la Fundació a Cáritas Parroquial, en considerar que les necessitats de la Llar del Jubilat en aquests moments no són tan peremptòries i que Cáritas té un nombrós grup de fins d'interés social que ha d'atendre.  
Quart. Esmenada la sol·licitud, en els termes requerits pel Servei d'Entitats Jurídiques, la Comissió de Protectorat, en la sessió de 30 de setembre de 2009, va informar favorablement, entre altres, el punt del dia corresponent a la ratificació de l'Acord d'extinció així com el balanç de liquidació, en els termes expressats en els apartats precedents.  
Cinqué. En virtut d'escriptura pública, de data 11 de desembre de 2009, autoritzada per Arturo Sancho Rodríguez, notari de l'Il·lustre Col·legi de València, i amb número de protocol 120, s'eleva a públic l'Acord del Patronat de data 31 de juliol de 2008, referit en el fet primer d'aquesta resolució, previ requeriment en aquest sentit pel Servei d'Entitats Jurídiques, de data 20 d'octubre de 2009.  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. L'article 25 de la Llei 8/1998, de 9 de desembre, de Fundacions de la Comunitat Valenciana estableix que l'extinció de les fundacions es regirà pel que disposen els articles 31 i 32 de la Llei 50/2002, de 26 de desembre, de Fundacions:  
«Article 31. Causes d'extinció  
La fundació s'extingirà:  
a) Quan expire el termini pel qual va ser constituïda.  
b) Quan s'haguera realitzat íntegrament el fet fundacional.  
c) Quan siga impossible la realització del fet fundacional, sense perjuí del que disposen els articles 29 i 30 de la present Llei.  
d) Quan així resulte de la fusió a què es referix l'article anterior.  
e) Quan concórrega qualsevol altra causa prevista en l'acte constitutiu o en els Estatuts.  
f) Quan concórrega qualsevol altra causa establida en les lleis.  
Article 32. Formes d'extinció  
1. En el supòsit del paràgraf a) de l'article anterior la fundació s'extingirà de ple dret.  
2. En els supòsits previstos en els paràgrafs b), c) i e) de l'article anterior, l'extinció de la Fundació requerirà l'acord del Patronat ratificat pel Protectorat. Si no haguera acord del Patronat, o aquest fóra ratificat pel Protectorat o pel Patronat, segons els casos.  
3. En el supòsit del paràgraf f), de l'article anterior, es requerirà resolució judicial motivada.  
4. L'acord d'extinció o, si és el cas, la resolució judicial, s'inscriuran en el corresponent Registre de Fundacions.»  
Quart. Els Estatuts de la Fundació en l'article 35 disposen que «Si al concurs mencionat en l'article 5 no arribara a celebrar-se durant 3 anys consecutius, tindria lloc l'extinció de la Fundació». Per la seua banda l'article 36 preveu que «en el cas d'extinció de la Fundació tot el capital junt amb els interessos acumulats s'entregarien a Cáritas Parroquial i a la Llar del Jubilat del Villar a parts iguals, si bé el Patronat podrà destinar part del capital o tot per a una obra de caràcter beneficosocial».  
Cinqué. Per tot això, a la vista de la documentació presentada, i d'acord amb allò que ha informat la Comissió de Protectorat, de data 30 setembre de 2009, no s'aprecia cap motiu per a la denegació de la ratificació sol·licitada.  
Vistos els preceptes legals citats i la resta de generals de pertinent aplicació, resolc:  
1. Ratificar l'Acord d'Extinció de la Fundació Vicente Belenguer Estevan, Exmissioner a Xina, adoptat pel Patronat d'aquesta, en data 31 de juliol de 2008, així com el corresponent balanç de liquidació en els termes descrits en els fets segon i tercer de la present resolució.  
2. Inscriure al Registre de Fundacions de la Comunitat Valenciana la ratificació de l'Acord d'extinció i liquidació de la Fundació Vicente Belenguer Estevan, Exmissioner a Xina.   
Notifiqueu la present resolució, que és definitiva en via administrativa, amb l'advertència que contra aquesta podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de poder interposar, si és el cas, recurs potestatiu de reposició, en el termini d'un mes davant de la consellera de Justícia i Administracions Públiques, així com qualsevol altre recurs que s'estime procedent.  
València, 5 de febrer de 2010.- La consellera de Justícia i Administracions Públiques: Paula Sánchez de León Guardiola.